open-index/open-wikipedia-markdown huggingface dataset:
אוטו מריקה

**אוטו מריקה** (בגרמנית: **Otto Emil Mörike**; 1897, דירוואנגן  שבמערב בוואריה – 1978, שורנדורף;  שבבאדן-וירטמברג), היה כומר, מתנגד המשטר הנאצי וחסיד אומות העולם מגרמניה.

## קורות חיים
מריקה היה בנו של כומר. הוא לחם בצבא הקיסרות הגרמנית במלחמת העולם הראשונה. לאחר המלחמה למד תאולוגיה באוניברסיטת טיבינגן. ב-1925 התמנה לתפקיד כומר בקהילת ברגלן (Berglen)  שבבאדן-וירטמברג. בשנת 1935 התמנה לכהונה בקהילת קירכהיים אונטר טק (Kirchheim unter Teck) , גם היא בבאדן-וירטמברג. 

מריקה היה כומר ב"כנסייה האוונגלית-לותרנית בווירטמברג" , בווירטמברג. בראשית תקופת השלטון הנאצי בגרמניה אהדו מריקה ואשתו את המשטר הנאצי עקב תוכניות הרווחה שלו ועקב חיזוק הלאומיות, אך בהמשך התאכזב מריקה מהנטיות הלאומניות והאנטישמיות של המשטר וכן מתוכניות החימוש וההתפשטות שלו, והטיף מעל דוכן כנסייתו נגד המפלגה הנאצית. בין היתר מחה על מעצר הבית שבו הושם תאופיל וורם , כומר ממתנגדי הנאצים, ועל האנשלוס. הגסטפו עקב אחריו, השעה אותו מכנסייתו לתקופת מה עקב דבריו, שלל באופן זמני את רישיון ההוראה הדתי שלו והמשיך לעקוב אחריו גם מששב להטיף. למרות זאת היה מריקה פעיל אנטי-נאצי באופן עקבי ומתמשך.

### בתקופת מלחמת העולם השנייה
בתקופת מלחמת העולם השנייה היה מריקה חבר בכנסיית הווידוי  - כנסייה שהתנגדה למשטר הנאצי. הוא היה כומר בפלאכט  שבחבל ריינלנד-פפאלץ, כ-70 ק"מ ממערב לווירטמברג. 

מריקה שיתף פעולה עם אלפרד דילגר, שביתו בקנשטט  הסמוכה היה מקום מפגש סודי לחברי כנסייתם בווירטמברג. חברי הכנסייה הזו השתייכו לארגון סודי בשם "האחווה" , ארגון שחבריו תכננו פעילויות לסיוע לנרדפי הנאצים. בסוף 1943 הפנו חברי כנסייתו של מריקה בברלין יהודים נרדפים אל אזור מגוריו של מריקה. הקבוצה בה פעלו מריקה ועמיתיו, אלפרד דילגר ותאודור דיפר, העניקה מקלט ליהודים נרדפים אלה. לימים הוכרו גם דילגר ודיפר בתור חסידי אומות העולם.

בסוף 1943 קלטו מריקה ואשתו בביתם את בני הזוג קרקאואר (Krakauer), תחת השם הבדוי אקרמן (Ackermann). הם עשו זאת למרות סכנת המוות שאיימה על מסתירי יהודים, ולמרות שעמם גרו חמשת ילדיהם ועוד מספר אנשים. כדי להרגיע את חשדות השכנים הציגו בני הזוג מריקה את היהודים המסתתרים בתור תושבי ברלין, ממוצא ארי, שאיבדו את ביתם ואת כל רכושם בהפצצות האוויריות של בעלות הברית. בני הזוג קרקאואר נותרו בביתם של בני הזוג מריקה כחודש. שהות של היהודים לתקופה ממושכת יותר הייתה מחייבת את מריקה לרשום את היהודים במשטרה המקומית, ועל כן הועברו היהודים למקומות מסתור אחרים. מריקה לקח על עצמו את ארגון מקומות המסתור הבאים של בני הזוג קרקאואר - 41 מקומות מסתור בסך הכל, עד תום המלחמה.

### לאחר המלחמה
אחרי המלחמה מונה מריקה לתפקיד כמוּרה בכיר באזור באדן-וירטמברג. בשנת 1959 פרש מתפקידו והחל לפעול במסגרת ארגון אות הכפרה והשלום ובמסגרות ארגוני שלום אחרים.

## הכרה והנצחה
בשנת 1970 הכיר יד ושם באוטו מריקה ובאשתו גרטרוד בתור חסידי אומות העולם. 

בשנת 2006 נקראו על שמו של מריקה אחד הבניינים וכן דרך באחת הכנסיות בשטוטגרט.

## קישורים חיצוניים
* 

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:גרמנים שנולדו ב-1897
קטגוריה:גרמנים שנפטרו ב-1978
אלטייב ע'נאים

**אלטייב ע'נאים** (בערבית: **الطيب غنايم**; נולד ב-1982) הוא משורר, מתרגם ועיתונאי ערבי-ישראלי.

## ביוגרפיה
אלטייב ע'נאים נולד בבאקה אל-גרבייה למשורר מוחמד חמזה ע'נאים. לומד לדוקטורט בספרות עברית באוניברסיטת תל אביב.

ע'נאים הוא חבר מערכת מגזין "ארץ אחרת". הוא כותב בעברית ובערבית. כמשורר, השתתף בפסטיבלי שירה בישראל ומחוצה לה. ב-2012 הוענק לו פרס טבע לשירה במסגרת פסטיבל המשוררים הישראלי ה-15 במטולה.

ע'נאים תרגם את "לקט מהשירה הפלסטינית החדשה", בהוצאת מטען. כמו כן תרגם את האנתולוגיה השירית "שירה מפרקת חומה" ואת אסופת השירים "לא נעזוב".

## קישורים חיצוניים

* אלטייב ע'נאים זכה בפרס טבע לשירה, אתר הבמה, 29/05/2012
* 
* 
* 

קטגוריה:עיתונאים ערבים ישראלים
קטגוריה:מתרגמים ישראלים
קטגוריה:מתרגמים מערבית לעברית
קטגוריה:משוררים ערבים ישראלים
קטגוריה:בוגרי אוניברסיטת תל אביב
קטגוריה:באקה אל-גרבייה: אישים
קטגוריה:ישראלים שנולדו ב-1982
המרוץ (סרט)

**המרוץ** (באנגלית: **Race**) הוא סרט ביוגרפי משנת 2016 המבוסס על סיפורו של האצן האמריקאי ג'סי אוונס, שזכה ב-4 מדליות זהב באולימפיאדת ברלין (1936), שהתקיימה בגרמניה הנאצית. הסרט בוים על ידי סטיבן הופקינס וקיבל את תמיכתה של משפחת אוונס וקרן ג'סי אוונס. שם הסרט בשפת המקור, "Race", הוא בעל משמעות כפולה - מרוץ וגזע.

## עלילה
ג'סי אוונס (סטפן ג'יימס) הוא בחור אפרו-אמריקאי צעיר, שהחל ללמוד באוניברסיטת המדינה של אוהיו, שם מתאמן בריצה וקפיצה למרחק תחת מאמן האתלטיקה לארי שניידר (ג'ייסון סודייקיס).
תוך זמן קצר מרשים ביכולותיו האתלטיות בריצה ובקפיצה, אך לצד הצלחתו בתחום הספורט, נאלץ אוונס להיאבק עם חובותיו כמפרנס של משפחתו, של חברתו ושל בתו הקטנה. כמו כן, להתמודד עם גזענות רבה נגדו כהיותו כהה-עור מצד עמיתיו ללימודים.

במקביל, נשקלת רבות השאלה האם ארצות הברית תשתתף באולימפיאדה הקרובה בברלין 1936, לאור תורת הגזע הנאצית והדיווחים הרבים שמגיעים משם אודות התנהלות המשטר כנגד יהודים וכהי עור. אוורי ברנדג', בכיר בוועד האולימפי האמריקני משכנע את רוב חברי הוועד לאשר את השתתפות ארצות הברית במשחקים האולימפיים, בטענה כי אין לערבב פוליטיקיה וספורט. ובכך יוצר לאוונס מאבק מוסרי בסוגיה האם להשתתף במשחקים. בסופו של דבר, אוונס ומאמנו נוסעים לאולימפיאדה בברלין.

הצלמת הגרמנייה, לני ריפנשטאהל, בהוראת היטלר ובפיקוח של גבלס מצלמת לראשונה את המשחקים האולימפיים כחלק מניסיונה של גרמניה להראות לעולם את תורת הגזע שלהם, בעוד על אוונס עצמו מוטלת אחריות ולחץ רב לנצח את יריביו הגרמניים באולימפיאדה ולזכות במדליות הזהב בביתם בגרמניה.

## שחקנים
* סטפן ג'יימס - ג'סי אוונס. הגיבור הראשי של הסרט, אצן אפרו-אמריקאי.
* ג'ייסון סודייקיס - לארי סניידר. המאמן של אוונס.
* ג'רמי איירונס - אוורי ברנדג'. נציג הוועד האולימפי האמריקני הפועל בעד השתתפותה של אמריקה במשחקים.
* קאריס ואן האוטן - לני ריפנשטאהל. צלמת גרמנית האחראית על צילום המשחקים האולימפיים.
* ויליאם הרט - ג'רמי מהוני. מראשי הוועד האולימפי האמריקני.
* שניס ברטון - רות סולומון-אוונס. אשתו של ג'סי אוונס.
* ג'רמי פרדמן - מארטי גליקמן. אצן יהודי-אמריקאי.
* ברנבי מטסצ'ורט - יוזף גבלס. אחראי על ארגון אולימפיאדת ברלין 1936.
* שנטל ריילי - קווינסלה.
* דויד קרוס - לוץ לונג. קופץ לרוחק גרמני.
* גלין טורמן - הארי דייוויס. חברו של אוונס.
* שמיר אנדרסון - יולס פיקוק. אצן אמריקני ויריבו של אוונס.
* ג'אקומו ג'אניוטי - סאם סטולר.
* ג'ונתן היגינס - דין קרמוול. המאמן האולימפי באתלטיקה של ארצות הברית.
* אדריאן זוויקר - אדולף היטלר. קנצלר גרמניה.
## קישורים חיצוניים
* 

#### ביקורות
* 
* 
* 

## הערות שוליים

קטגוריה:סרטי 2016
קטגוריה:סרטי ריצה
קטגוריה:סרטים אמריקאיים
קטגוריה:סרטים באנגלית
קטגוריה:סרטים גרמניים
קטגוריה:סרטים על אולימפיאדת ברלין (1936)
קטגוריה:סרטים קנדיים
עונת 1997 בליגת העל הרוסית בכדורגל

**עונת 1997 בליגת העל הרוסית** הייתה העונה הששית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. ספרטק מוסקבה זכתה באליפות עונה שנייה ברציפות באליפות הרוסית החמישית שלה במספר.
## מבנה
העונה נפתחה עם 18 קבוצות ונערכה בשיטת טבלת אליפות בעלת 2 סבבים, בדומה לשתי האליפויות הקודמות.

3 הקבוצות שסיימו אחרונות הודחו לליגת המשנה והוחלפו ב-3 קבוצות מליגת המשנה הרוסית.

קבוצת דינמו-גזוביק שינתה שמה לטיומן במחזור השלישי של הליגה. בסיכום העונה הודחו פאקל וורונז', קאמא"ז נברז'ני צ'לני וקבוצת לוקומוטיב ניז'ני נובגורוד. במקומן העפילה קבוצת אוראלאן אליסטה מליגת המשנה הרוסית, לאחר שהוחלט שהחל מעונת 1998 תשתתפנה 16 קבוצות.
## הקבוצות

בעונת 1997 של הדיוויזיה הרוסית העליונה נטלו חלק הקבוצות הבאות:

## טבלת הליגה
   

### מוליכות הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:34.9
ScaleMajor = unit:year increment:1 start:1
TimeAxis = orientation:horizontal
Colors =
  id:Alania value: yellow
  id:Spartak value: red
  id:Dinamo  value: white
  id:Rostov value: yellow
  id:Rotor value: blue
PlotData=
  bar:Position width:15 color:white align:center

  from:1 till:2 shift:(0,19) text:"'נלא" color:Alania
  from:2 till:6 shift:(0,19) text:"קטרפס" color:Spartak
  from:6 till:7 shift:(0,19) text:"'טור" color:Rotor
  from:7 till:8 shift:(0,19) text:"'טסור" color:Rostov
  from:8 till:10 shift:(0,19) text:"טור" color:Rotor
  from:10 till:11 shift:(0,19) text:"'ניד" color:Dinamo
  from:11 till:12 shift:(0,19) text:"'רוט" color:Rotor
  from:12 till:13 shift:(0,19) text:"'ניד" color:Dinamo
  from:13 till:16 shift:(0,19) text:"קטרפס" color:Spartak
  from:16 till:17 shift:(0,19) text:"'טור" color:Rotor
  from:17 till:20 shift:(0,19) text:"קטרפס" color:Spartak
  from:20 till:21 shift:(0,19) text:"'ניד" color:Dinamo
  from:21 till:22 shift:(0,19) text:"קטרפס" color:Spartak
  from:22 till:24 shift:(0,19) text:"רוטור" color:Rotor
  from:24 till:26 shift:(0,19) text:"ומניד" color:Dinamo
  from:26 till:28 shift:(0,19) text:"רוטור" color:Rotor
  from:28 till:34 shift:(0,19) text:"קטרפס" color:Spartak


### מלכי השערים

## קישורים חיצוניים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-1997
עונת 2000/2001 בליגת העל בכדורסל

**עונת 2000/2001 בליגת העל בכדורסל ** הייתה העונה ה-47 של הליגה הישראלית הבכירה בכדורסל, והראשונה בשמה החדש "ליגת העל".

זו הייתה עונה של שינויים חוקתיים משמעותיים במאפייני המשחק, כאשר פיב"א החליטה לאמץ חלק מחוקי ליגת ה-NBA שכללו בין היתר:
*חלוקה של המשחק ל-4 רבעים בני 10 דקות, במקום לשני חצאים של 20 דקות עד כה.
*שעון ההתקפה קוצר מ30 שניות ל-24 שניות, והזמן בו חויבה הקבוצה התוקפת לעבור את קו מחצית המגרש קוצר מ-10 שניות ל-8 שניות.
*הוחלט על שיתופם של שני "שחקני בוסמן" בכל קבוצה, מה שחולל מהפך בסגלי הקבוצות.

כמו כן חל שינוי במבנה הליגה: הליגה הוגדלה ל-16 קבוצות בסך הכל וכללה את הקבוצות בשתי הליגות העליונות, שחולקו בתחילה ל-2 בתים בני 8 קבוצות כל אחד. בתום השלב הראשון שארך 14 מחזורים - עלו ארבע הראשונות מכל בית להתחרות בליגת העל על האליפות, בעוד שאר שמונה הקבוצות שנשארו התמודדו בליגה הלאומית על 2 כרטיסים בלבד שיעלו אותם לליגת העל לעונה הבאה. ארבע הקבוצות הראשונות בבית העליון הועלו לסדרות חצי הגמר ואחר כך לגמר בסדרה של טוב מ-5 כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור קריית אתא, מכבי גבעת שמואל, אליצור אשקלון, מכבי חדרה, מכבי כרמיאל והפועל צפת.

העונה הסדירה החלה ב-15 באוקטובר 2000 הסתיימה ב-16 במאי 2001. לאחר הפלייאוף, העונה הסתיימה בניצחון של מכבי תל אביב בפעם השמינית ברציפות ובפעם ה-41 בתולדות המועדון.

בהתאם לתוצאות העונה ולאור החלטה לצמצם את הליגה ל-10 קבוצות בלבד אליצור אשקלון, בני הרצליה, מכבי חדרה, הפועל חיפה, הפועל חולון, מכבי כרמיאל והפועל צפת ירדו ליגה.

## מהלך הליגה
### שלב ראשון - בתים מוקדמים
#### בית א'

#### בית ב'

### שלב שני - פיצול לליגות

## שלב שלישי פלייאוף אליפות

## כדורסלנים מצטיינים
* אדריאן פלדג'ר מהפועל צפת היה מלך הסלים עם 23.7 סלים למשחק.
* יואב ספר מהפועל גליל עליון היה מלך הסלים הישראלי עם 16.1 סלים למשחק

## ראו גם
* גביע המדינה בכדורסל 2000/2001

## קישורים חיצוניים
* מידע מאתר מנהלת הליגה

קטגוריה:2000 בישראל: ספורט
קטגוריה:עונות בליגה העליונה בכדורסל בישראל
קטגוריה:2001 בישראל: ספורט
קטגוריה:תחרויות כדורסל ב-2000
קטגוריה:תחרויות כדורסל ב-2001
תאודור דיפר

**תאודור דיפר** (בגרמנית: **Theodor Dipper**; 1903, אונטרגרופנבאך  שבבאדן-וירטמברג – 1969, אימפריה שבמערב איטליה), היה כומר, מתנגד המשטר הנאצי וחסיד אומות העולם מגרמניה.

## קורות חיים
דיפר החל את לימודי הכמורה בשנת 1921. הוא למד בסמינרים תאולוגיים בבלאוברן (Blaubeuren)  שבדרום באדן-וירטמברג וכן בטיבינגן. בשנת 1925 הוסמך לכמורה.

דיפר היה ויקאר באבינגן (Ebingen) , בהיילברון, בשטוטגרט וב"כנסייה האוונגלית-לותרנית בווירטמברג" , בווירטמברג. בשנת 1930 החל לכהן בתור כומר.

בתקופת השלטון הנאצי בגרמניה הטיף דיפר מעל דוכן כנסייתו נגד המפלגה הנאצית. הוא היה חבר בכנסיית הווידוי  - כנסייה שהתנגדה למשטר הנאצי. בדצמבר 1937 נאסר עליו לפרסם דברים ולשאת דברים בכנסייתו. ב-1938 נכלא ל-21 יום במחנה הריכוז ולצהיים (Schutzhaftlager Welzheim) . משנת 1938 היה דיפר כומר של קהילת רייכנבאך אן דר פילס (Reichenbach an der Fils) .

### בתקופת מלחמת העולם השנייה
דיפר שיתף פעולה עם אלפרד דילגר, שביתו בקנשטט  הסמוכה היה מקום מפגש סודי לחברי כנסייתם בווירטמברג. חברי הכנסייה הזו השתייכו לארגון סודי בשם "האחווה" , ארגון שחבריו תכננו פעילויות לסיוע לנרדפי הנאצים. בסוף 1943 הפנו חברי כנסייתו של דיפר בברלין יהודים נרדפים אל אזור מגוריו של דיפר. הקבוצה בה פעלו דיפר ועמיתיו, אלפרד דילגר ואוטו מריקה, העניקה מקלט ליהודים נרדפים אלה. לימים הוכרו גם דילגר ומריקה בתור חסידי אומות העולם.

באביב 1944 קלטו דיפר ואשתו בביתם את בני הזוג מקס ואינס קרקאואר (Krakauer) , תחת השם הבדוי אקרמן (Ackermann). הם עשו זאת למרות סכנת המוות שאיימה על מסתירי יהודים. כדי להרגיע את חשדות השכנים הציגו בני הזוג דיפר את היהודים המסתתרים בתור תושבי ברלין, ממוצא ארי, שאיבדו את ביתם ואת כל רכושם בהפצצות האוויריות של בעלות הברית. בני הזוג קרקאואר נותרו בביתם של בני הזוג דיפר כחודש. שהות של היהודים לתקופה ממושכת יותר הייתה מחייבת את דיפר לרשום את היהודים במשטרה המקומית, ועל כן הועברו היהודים למקומות מסתור אחרים - גם זאת בסיוע הכומר דיפר. בדצמבר 1944 שבו בני הזוג קרקאואר לביתם של בני הזוג דיפר, והסתתרו שם שוב כחודש, עד ינואר 1945. זאת למרות שדיפר היה תחת מעקב של הגסטפו, בתור חשוד בהתנגדות למשטר.

### לאחר המלחמה
משנת 1945 היה דיפר כומר בכנסייה בנירטינגן (Nürtingen) . משנת 1959 עד 1969 היה כומר בכנסייה בלודוויגסבורג. משנת 1956 היה יושב ראש הכנסייה האוונגלית בגרמניה .

## הכרה והנצחה
בספר זכרונות שפרסם מקס קרקאואר אחרי המלחמה תיאר את הכומר דיפר בתור דמות מרכזית בהצלתו.

בשנת 2003 נקראה כיכר ברייכנבך אן דר פילס על שם דיפר.

בשנת 2008 הכיר יד ושם בתאודור דיפר ובאשתו הילדגארד בתור חסידי אומות העולם.

## קישורים חיצוניים
* 

קטגוריה:גרמנים חסידי אומות העולם
קטגוריה:מתנגדים גרמנים למשטר הנאצי
קטגוריה:מצילים בשואה: גרמניה
קטגוריה:גרמנים שנולדו ב-1903
קטגוריה:גרמנים שנפטרו ב-1969
פרס הרב עובדיה יוסף לכתיבה הלכתית

[ממוזער|ראש העיר [רון חולדאי מעניק את הפרס למאיר סבג, הזוכה הראשון בתולדות הפרס (2015)]]
ה**פרס לכתיבה הלכתית על שם הרב [[עובדיה יוסף]]** הוא פרס הניתן בנושא הכתיבה ההלכתית. הפרס מחולק מטעם עיריית תל אביב-יפו.

## היסטוריה
פרס זה נוסד ביוזמתו של נתן אלנתן, סגן ראש עיריית תל אביב-יפו, כדי להנציח את הרב יוסף, שכיהן כרב הראשי של העיר תל אביב-יפו (1968–1972), לפני עלותו לכהן כראשון לציון וכרבה הראשי של ישראל.

הפרס ניתן החל משנת 2015 לשם "עידוד מצוינות בכתיבה הלכתית בקרב הצעירים" (עד גיל 45) תושבי תל אביב-יפו בלבד העוסקים בתחום הכתיבה התורנית הלכתית ובעקבות כך מבנה הפרס מחולק לשתי קטגוריות: פרסים עיקריים ופרסי משנה.

החל משנת 2017 יתאפשר גם ללומדים ברחבי העיר תל אביב-יפו להשתתף בתחרות גם ללא מגורים בפועל על פי התקנון המלא.

גובה הפרס בשנים 2015–2022 הוא: פרס ראשון - 9,000 ש"ח, פרס שני - 6,000 ש"ח, פרס שלישי -3,000 ש"ח, פרסי משנה: 1,500 ש"ח כל אחד.

### ועדות השיפוט
ועדת השיפוט בפרס הרב עובדיה יוסף מורכבת משני שלבים:
:**שלב א**': צוות שיפוט של תלמידי חכמים תושבי העיר תל אביב-יפו המבצע בדיקה על המאמרים המשתתפים העומדים בתקנון ומגיש את המלצותיו למועמדים לוועדה העליונה.
:**שלב ב**': ועדה עליונה המורכבת משלשה נציגים:
:# הראשון לציון המכהן - יו"ר הוועדה
:# נציג הרבנות תל אביב-יפו.
:# נציג הרבנות הראשית לישראל.
נציגי ועדה זו קובעת את הזוכים בפרס.

אירוע חלוקת הפרס לזוכים בשנת התשע"ח - 2017 התקיים בחול המועד סוכות ב"היכל מנורה מבטחים - אצטדיון יד אליהו" ושולב באירוע שמחת בית השואבה עם הזמר יעקב שוואקי.

### הזוכים בפרס

## קישורים חיצוניים

* 
* 

## הערות שוליים

קטגוריה:הנצחת עובדיה יוסף
הרב עובדיה
הרב עובדיה
עונת 2001/2002 בליגת העל בכדורסל

**עונת 2001/2002 בליגת העל בכדורסל ** הייתה העונה ה-48 של הליגה העליונה בכדורסל והעונה השנייה של ליגת העל החדשה. הליגה צומצמה ל-10 קבוצות. העונה התחילה עם 27 מחזורים, כאשר כל הקבוצות נפגשו שלוש פעמים. ארבעה הראשונות הועלו לסדרות חצי הגמר ואחר כך לגמר בסדרה של טוב מ-5 כאשר המנצחת בסדרת הגמר זוכה באליפות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה קבוצת מכבי גבעת שמואל.

העונה הסדירה החלה ב-21 באוקטובר 2001 הסתיימה ב-9 במאי 2002.  לאחר הפלייאוף, העונה הסתיימה בניצחון של מכבי תל אביב בפעם התשיעית ברציפות ובפעם ה-42 בתולדות המועדון.

בהתאם לתוצאות העונה מכבי ראשון לציון הייתה צריכה לרדת ליגה, אך לאור ויתור קבוצת ראש העין לעלות היא נותרה בליגה עליונה. בני הרצליה ירדה, אך התאחדה עם מכבי רעננה.
## טבלת הליגה

## פלייאוף

## כדורסלנים מצטיינים
* רואן בארט ממכבי ראשון לציון היה מלך הסלים עם 25.5 סלים למשחק.
* שרון ששון מהפועל גליל עליון היה מלך הסלים הישראלי עם 14.2 סלים למשחק
* מאיר טפירו מהפועל ירושלים נבחר לשחקן העונה.

## ראו גם

* גביע המדינה בכדורסל 2001/2002

## קישורים חיצוניים
* מידע מאתר מנהלת הליגה

קטגוריה:2002 בישראל: ספורט
קטגוריה:עונות בליגה העליונה בכדורסל בישראל
קטגוריה:2001 בישראל: ספורט
קטגוריה:תחרויות כדורסל ב-2002
קטגוריה:תחרויות כדורסל ב-2001
וג'דה (סרט)

**וג'דה** (בערבית: **وجدة**) הוא סרט דרמה סעודי-גרמני משנת 2012 שנכתב ובוים בידי הייפא אל-מנסור. וג'דה הוא הסרט באורך מלא הראשון שצולם כולו בערב הסעודית, והראשון שבוים בידי אישה סעודית.

## עלילה
וג'דה, ילדה סעודית בת 11, מתגוררת בעיר ריאד וחולמת לקנות לעצמה זוג אופניים ירוקים מחנות אותה היא מבקרת מדי בוקר בדרכה לבית הספר. וג'דה רוצה להתחרות בחברה עבדאללה, ילד המתגורר באותה השכונה, אך רכיבה על אופניים אינה מקובלת בקרב בנות ונשים באזור, ואמה של וג'דה מסרבת לקנות אותם עבורה. וג'דה מנסה להרוויח את הכסף בעצמה במכירת צמידים שהיא מכינה, בשליחויות ובמכירת קלטות, פעילויות שלא מקובלות על מנהלת בית הספר הנוקשה. אמה של וג'דה מתמודדת בינתיים עם תנאי עבודה קשים, ועם העובדה שבעלה מחפש לו אישה שנייה, משהיא לא יכולה ללדת לו עוד ילדים.

בהמשך הסרט מחליטה וג'דה להשתתף בתחרות קוראן, ולנסות לזכות בפרס הראשון של 1,000 ריאל, כדי שתוכל לקנות את האופניים הירוקים העולים 800 ריאל. מאמציה של וג'דה מרשימים את מורותיה, אך כשהיא זוכה בתחרות, היא מכריזה שבכוונתה לקנות בכסף אופניים להפתעת המנהלת, שמחליטה לתרום את הכסף בשמה של וג'דה לטובת המאבק הפלסטיני.

כשווג'דה שבה מהתחרות לביתה היא מגלה שאביה נישא לאישה שנייה, ושאמה קנתה לה את האופניים הירוקים. למחרת, וג'דה מנצחת את עבדאללה במרוץ אופניים.

## הפקה
הבמאית הייפא אל-מנסור מספרת שעבדה על הסרט וג'דה במשך חמש שנים. מרבית הזמן הושקע בחיפוש אחר מימון וקבלת אישורי צילום, מכיוון שהתעקשה לצלם בערב הסעודית על-מנת לשמור על האותנטיות של הסרט. לבסוף, קיבלה תמיכה מחברת קוטנה של הנסיך אל-וליד בן טלאל. בהמשך יצרה אל-מנסור קשר עם חברת ההפקה הגרמנית Razor Film שהפיקה בעבר סרטים במזרח התיכון (לרבות "ואלס עם באשיר" ו"גן עדן עכשיו"), וקיבלה תמיכה ממספר קרנות קולנוע גרמניות.

חלקים רבים מהסרט וג'דה צולמו ברחובות ריאד, מה שאילץ את הבמאית לביים מתוך רכב מסחרי כשהיא רואה את השחקנים על מוניטור ולתקשר באמצעות מכשיר ווקי-טוקי על מנת לא להיראות בחברת הגברים על הסט.

## פרסים
מבחר מהפרסים בהם זכה הסרט:
*הסרט הטוב ביותר - פסטיבל הסרטים של ונציה - 8 בספטמבר 2012.
*השחקנית הטובה ביותר - ואאד מוחמד - פסטיבל הסרטים הבינלאומי בדובאי - 18 בדצמבר 2012.
*פרס הסרט הטוב ביותר - פסטיבל הסרטים הבינלאומי באינסברוק - 1 ביוני 2013.
*הבמאית הטובה ביותר - הייפאא אל מנסור - פסטיבל הקולנוע הבינלאומי בפאלם ספרינגס - 13 בינואר 2014.

## קישורים חיצוניים
* 

## הערות שוליים

קטגוריה:סרטי דרמה גרמניים
קטגוריה:נשים בערב הסעודית
לגו אדריכלות

**לגו אדריכלות** (באנגלית: **Lego Architecture**) היא סדרת מוצרים של החברה לגו שמטרתה "לכבד את העבר, ההווה והעתיד של האדריכלות באמצעות לבנת הלגו". הסדרה כוללת ערכות לגו שעוצבו על ידי האמן האדריכלי אדם ריד טאקר. בכל ערכה יש חלקים והוראות איך לבנות דגם של בניין אדריכלי מפורסם בזעיר אנפין.

היא נחשבת כסדרת לגו המיועדת בעיקר למבוגרים וכאחת מסדרות הדגל של החברה. היא יצאה לאור לראשונה בשנות השישים, ומאוחר יותר שוב בשנות האלפיים. הסדרה עצמה כוללת בתוכה שתי מחלקות- Landmarks ו-Architeture: כשהראשונה מכילה אייקונים עירוניים ברחבי העולם והסדרה השנייה מכילה אייקונים בעלי חשיבות אדריכלית שעולה על פרסומם ברחבי העולם. כל מוצרי הסדרה באים עם חוברת ייעודית המכילה מידע נוסף להוראות הבנייה, וביניהם היסטוריה וחשיבות אדריכלית של האתר. מוצר הדגל של הסדרה הוא Lego Architecture Studio, (ערכה 21050) שהוא ערכה המיועדת במיוחד לעידוד האדריכלות בקרב צעירים ומבוגרים כאחד. הערכה ירדה מהמדפים.

בשנות השישים, סדרת ה scale model יצאה, כדי לעזור למספר גדל והולך של אנשים שרצו לתכנן את ביתם בעצמם.

## פיתוח הסדרה בשנות ה-2000
אדם ריד טאקר סיים תואר באדריכלות באוניברסיטת קנזס בשנת 1996. 
 
בעת לימודיו, הוא חיפש דרך לשלב את שתי אהבותיו, אמנות ואדריכלות, והגיע לרעיון של שימוש בלבני לגו. בעקבות זאת יסד את חברת Brickstructures, והחל לתכנן ולבנות דגמים של סימני נוף ידועים. קבוצת לגו שמה לב לעבודתו, והם יצרו שותפות כדי להפיץ חלק מדגמיו כערכות לגו מסחריות, תחת המותג *לגו אדריכלות*.

## ערכות
הערכות בסדרה כוללות גם חוברות מיוחדות, אשר בנוסף להוראות הבניה, כוללות גם מידע ותמונות של המבנה עצמו.

עד תחילת 2009 הופצו שש ערכות בנושא תחת שתי "סדרות". ב'סדרת ציוני הנוף (לנדמרקים)' יש דגמים של מגדל סירס (21000), מרכז ג'ון הנקוק (21001), בניין האמפייר סטייט (21002) ומחט החלל בסיאטל (21003). ב'סדרת האדריכלות' יש דגמים של מוזיאון גוגנהיים (21004) והבית על האשד (21005). הערכות קיבלו ביקורות חיוביות, בפרט על ידי ג'ני וויליאמס: "קנה המידה של הערכות האלה די קטן, אז אל תצפו לפירוט רב מאוד. אבל יצירה בלבני לגו היא דרך די מהנה לעשות מחווה לארכיטקטים דגולים"

בראשית יולי 2010 יצאה ערכה שביעית, הבית הלבן (21006). ערכה שמינית (21007) יצאה בנובמבר 2010: מרכז רוקפלר שבביו יורק. ערכה 21009, בית פרנוורת' (פלאנו, אילינוי) יצאה באפריל 2011. ערכה 21008, בורג' ח'ליפה, יצאה ביוני 2011. מגדל וויליס (21000), שאף היא יצאה ב 2011, היא השקה מחודשת של ערכת מגדל סירס המקורית. ההבדל היחיד הוא האריח המודפס אשר משקף את השינוי בשמו של הבניין.

בספטמבר 2011 יצאו הערכות בית רובי (21010) ושער ברנדנבורג (21011).

בית האופרה של סידני (21012) יצא במרץ 2012.

ביוני 2012 יצא הביג בן (21013). ביולי 2012 יצא שער נמדמון, ששמו שונה לשער סנגניימון (21016). בספטמבר 2012 יצאה וילה סבואה (21014). בית אימס (21015) ובית הזכוכית (קונטיקט) היו מתוכננים לצאת, אך בוטלו.

ביוני 2013 הכריזו של מגדל פיזה כחלק מסדרת האדריכלות. מספר הערכה שלו החליף את המספר של בית אימס, לאחר שזה בוטל. לאחר מכן יצא מטה האומות המאוחדות (21018). באוקטובר 2013 הוכרז על מרינה ביי סנדס ומגדל אייפל.

## ערכות מיוחדות

## קישורים חיצוניים

* 

## הערות שוליים

קטגוריה:לגו
קטגוריה:אדריכלות
עונת 2002/2003 בליגת העל בכדורסל

**עונת 2002/2003 ב[[ליגת העל בכדורסל]] ** הייתה העונה ה-49 של תחרות ארצית בישראל והעונה השלישית של ליגת העל. הליגה כללה 12 קבוצות. העונה התחילה עם 22 מחזורים, כאשר כל הקבוצות נפגשו פעמים. לאחר מכך הליגה חולקה לבית העליון ובית התחתון וקבוצות נפגשו פעם נוספת. ארבע הראשונות של הבית העליון הועלו לסדרות חצי הגמר ואחר כך לגמר בסדרה של טוב מ-5 כאשר המנצחת בסדרת הגמר זוכה באליפות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו עירוני נהריה, הפועל חיפה/רמת השרון, והפועל תל אביב.

העונה הסדירה החלה ב-29 בספטמבר 2002 הסתיימה ב-8 במאי 2003.  לאחר הפלייאוף, העונה הסתיימה בניצחון של מכבי תל אביב בפעם העשירית ברציפות ובפעם ה-43 בתולדות המועדון.

בהתאם לתוצאות העונה אליצור קריית אתא/מוצקין ירדה ליגה.

בעונה זו הוקמה מנהלת ליגת העל בכדורסל, וניהול הליגה הבכירה הועבר מאיגוד הכדורסל למנהלת.

## טבלת הליגה

## פלייאוף

## כדורסלנים מצטיינים
* צ'ארלס מינלנד ממכבי גבעת שמואל היה מלך הסלים עם 25.3 סלים למשחק.
* מאיר טפירו מהפועל ירושלים היה מלך הסלים הישראלי עם 17.1 סלים למשחק
* צ'ארלס מינלנד ממכבי גבעת שמואל נבחר לשחקן העונה.
* עידו קוז'יקרו מהפועל גליל עליון נבחר לשחקן הישראלי של העונה.

## ראו גם

* גביע המדינה בכדורסל 2002/2003

## קישורים חיצוניים
* מידע מאתר מנהלת הליגה

קטגוריה:2002 בישראל: ספורט
קטגוריה:עונות בליגה העליונה בכדורסל בישראל
קטגוריה:2003 בישראל: ספורט
קטגוריה:תחרויות כדורסל ב-2002
קטגוריה:תחרויות כדורסל ב-2003
צ'אנגשה IFS מגדל T1

**צ'אנגשה IFS מגדל T1** הוא גורד שחקים סופר גבוה אשר נמצא בעיר צ'אנגשה שבמחוז חונאן, סין. הבניין מתנשא לגובה של 452 מטרים (1,482.9 רגל) וכולל 94 קומות (+5 קומות תת-קרקעיות). בניית הבניין החלה בשנת 2013 והיא הסתיימה רק אחרי 4 שנים - בשנת 2017. המגדל משמש כבניין משרדים וכולל בנוסף גם כ-250 חדרי מלון.

נכון לשנת 2025, הוא הבניין הגבוה בצ'אנגשה, העשירי בגובהו בסין, ה-14 בגובהו באסיה וה-19 בגובהו בעולם.

## קישורים חיצוניים

* צ'אנגשה IFS מגדל T1 באתר SkyscraperPage
* צ'אנגשה IFS מגדל T1 באתר Structurae
* צ'אנגשה IFS מגדל T1 באתר inhabitgroup
* צ'אנגשה IFS באתר archello
* צ'אנגשה IFS באתר משרד האדריכלים וונג טונג אנד פרטנרס wongtung

## הערות שוליים

קטגוריה:צ'אנגשה: גורדי שחקים
Landmark 81

**Landmark 81** הוא גורד שחקים סופר גבוה לעירוב שימושים בעיר הו צ'י מין סיטי בווייטנאם. טקס הנחת אבן הפינה התקיים ב-13 בדצמבר 2014, והבנייה הושלמה ב-10 באפריל 2018. נכון לשנת 2025, הוא הבניין הראשון בגובהו בעיר הו צ'י מין סיטי, הראשון בגובהו בווייטנאם, ה-2 בגובהו בדרום-מזרח אסיה (אחרי מרדקה 118), ה-12 בגובהו באסיה וה-17 בגובהו בעולם.

בבניין 81  (ושלוש קומות תת-קרקעיות) וגובהו 462 מטר. הוא ניצב על גדת נהר סייגון  ליד  ב. הבניין הוא חלק מתוכנית שעלותה נאמדת ב-1.5 מיליארד דולר, היוצרת שטח אקולוגי עירוני שנקרא 'וינהומס סנטרל פארק' (Vinhomes Central Park).

גורד השחקים כולל בין היתר מלון של רשת , דירות מגורים, מרכזי קניות, מסעדות, ברים, סיפון תצפית, קניון וינקום סנטר, קולנוע ומשטח החלקה על הקרח.

הבניין תוכנן על ידי   ומשרד המהנדסים ארופ, ויזם הבנייה היה קבוצת פיתוח הנדל"ן , חברה וייטנאמית. קבלן הבניין הראשי היה קוטק-קונס (CotecCons). בניית שלד הבניין בוצע על ידי חברת , והנדסת מערכות הבניין ( (MEP), מערכת גילוי וכיבוי אש), חזיתות הבניין ותכנון הנדסת התאורה בוצעו על ידי חברת . ייעוץ הנדסת הרוח והנדסת הסביבה בוצעו על ידי חברת RWDI.

## היסטוריה
טקס הפתיחה המכונן של המגדל נערך ב-13 בדצמבר 2014. באוקטובר 2017 הגיעה הבנייה לקומה 69, ועם גובה של 270 מטרים, הוא עקף את  והפך לבניין הגבוה ביותר בהו צ'י מין סיטי. עד ינואר 2018, כל בניית הקומות הושלמה, כאשר רק הצריח והכתר נותרו בלתי גמורים. ב-10 באפריל 2018 נוסף החלק האחרון של צריח הכתר, ובכך הושלם בניית לנדמרק 81. בסיס הבניין, המשתרע על פני 6 קומות בשטח כולל של 50,000 מטר רבוע, נפתח ב-26 ביולי 2018 לציון 25 שנה לחברת האם של בעליו, . סיפון התצפית, ששמו "סקייוויו", נפתח ב-28 באפריל 2019. נכון לשנת 2025, הסיפון שמשתרע מקומה 79 בגובה 369.65 מטר ועד לקומה 81 בגובה 382.65 מטר, הוא סיפון התצפית הגבוה ביותר בווייטנאם. מחירי הכרטיסים נעים בין 403,000  (17.40 דולר אמריקאי) לילדים ועד 810,000 דונג (34.80 דולר אמריקאי) למבוגרים.

ב-21 בספטמבר 2022, נפתח מלון אוטוגרף קולקשן בלנדמרק 81. המלון משתרע בין הקומה ה-47 לקומה ה-71 של גורד השחקים, וכולל 223 חדרים.

## תוכנית קומות
להלן פירוט של הקומות:
* 79–81 - סיפון תצפית
* 78 - קומה טכנית
* 72–77 - מסעדות, מועדון, בית קפה וברים
* 47–71 - מלון אוטוגרף קולקשין
* 46H - קומה טכנית
* 42–46 - מגורים, דירות סטודיו
* 22–41 - מגורים
* 21 - קומה טכנית
* 6–20 - מגורים
* 5 - לנד' מגורים, קניון וינקום סנטר
* 4 - מועדון מגורים, קניון וינקום סנטר
* B1–3 - קניון וינקום סנטר, קולנוע, משטח החלקה על הקרח
* B2 - אולמות אירועים אוטוגרף קולקשין
* B3–B2 - חניון

## ראו גם
* גורדי השחקים הגבוהים בעולם
* 
* 

## קישורים חיצוניים

* 
* לנדמרק 81 באתר המועצה לבניינים גבוהים וסביבת מחיה עירונית (CTBUH)
* לנדמרק 81 באתר מוזיאון גורדי השחקים
* לנדמרק 81 באתר משרד האדריכלים אטקינס
* לנדמרק 81 באתר משרד המהנדסים ארופ
* לנדמרק 81 באתר חברת קוטק-קונס
* לנדמרק 81 באתר חברת אורקון 
* לנדמרק 81 באתר חברת מייס

קטגוריה:וייטנאם: מבנים
קטגוריה:אסיה: מגדלים
קטגוריה:גורדי שחקים
סונאטה דה קאמרה

**סונאטה דה קאמרה** (באיטלקית: **Sonata da camera**) משמעה באופן מילולי "סונאטה קאמרית" והיא מתארת קבוצה של קטעים אינסטרומנטליים, המקובצים יחדיו לשלושה או ארבעה פרקים שונים, המתחילים בפרלוד, או סונאטה קטנה, מעין פתיחה לפרקים הבאים.

מקור המונח סונאטה דה קאמרה" ברומא בשלהי המאה ה-17, כאשר ארכאנג'לו קורלי כתב שתי וריאציות שונות של סונאטה. אלה נודעו בשמות "סונאטה דה קאמרה" וסונאטה דה קייזה בהתאמה. בספרו "אוקספורד, תולדות המוזיקה המערבית" מתאר ריצ'רד טארוסקין את הסונאטה דה קאמרה כ... סוויטת מחולות במהותה, שקורלי התאים למתכונת המקובלת אז של ארבעה פרקים ("פרלוד" ושלושה מחולות או פרקי קישור)." פרקי המחול הבאים קיבלו על פי רוב שמות שנגעו לסגנון, כגון פרטיטה, סוויטה, אוברטורה ואייר (כמו בהוצאות מחודשות של הסונאטות הקאמריות של קורלי). לדברי ברוסארד (מילון למוזיקה, 1703), "מדובר למעשה בסוויטות של כמה קטעים קטנים, מתאימים לריקוד, כולם באותו מודוס או סולם
הסונאטות של קורלי נחשבו לדוגמה מובהקת למתכונת זו, אבל בתקופה שבין 1650 ל-1700 יצרו מלחינים גרמנים יותר סונאטות כאלה מן האיטלקים. וסנאטה דה קאמרה של יוהאן רוזנמילר (ונציה, 1667) משקפת מסורת גרמנית זו, שלא נמצאו לה מחקים ישירים באיטליה. למעשה, רק לאחר הופעת אופוס 2 של קורלי בשנת 1685 החלו האיטלקים לבכר את המונח "סונאטה דה קאמרה" לתיאור קבצים ספציפיים של פרקי מחולות.

האינסטרומנטאציה השכיחה ביותר בסונאטה דה קאמרה הייתה שני כינורות ובסו קונטינואו. רוב ההרמוניות הושלמו בתפקיד הבס ושני כלי הסופרן ניגנו מעליו. מבנה זה הוכר גם כטריו סונאטה, הואיל והיה מורכב משלושה תפקידים זהים בחשיבותם. אבל לפעמים נדרש נגן רביעי (על פי רוב צ'לן) להכפיל את קו הבסו קונטינואו. עם זאת, מחקר עדכני מגלה את מגוון הכלים שבהם נהגו בני תקופתחו של קורלי להשתמש לתפקיד הבס, בהם תאורבו, גיטרה ועוגב. ניסוח דו-משמעי על דף השער של קובץ הסונאטות של קורלי הביא רבים למסקנה, שהקונטינואו היה או צ'מבלו או צ'לו, ולא שניהם יחדיו כפי שהניחו קודם לכן.

אחרי 1700, נעלמה כל הבחנה בין הסונאטה דה קייזה לסונאטה דה קאמרה, כאשר פרקים בינאריים תפסו את מקום הפוגות בסונאטות כנסייתיות, ופרקים איטיים וחדורי רגש עמוק הופיעו בסונאטות קאמריות.

## קישורים חיצוניים
* 

## הערות שוליים

קטגוריה:צורות מוזיקליות
קטגוריה:מבנים מוזיקליים
פרנץ רוהר פון דנטה

**פרנץ רוהר פון דנטה** (בגרמנית: **Franz Rohr von Denta**; 30 באוקטובר 1854 ארד, האימפריה האוסטרית – 9 בדצמבר 1927 וינה, אוסטריה) היה מפקד בכיר בצבא האוסטרו-הונגרי במלחמת העולם הראשונה.

## ביוגרפיה
### תחילת דרכו
פון דנטה נולד בשנת 1854 בעיר ארד שהשתייכה לממלכת הונגריה, שהייתה אז חלק מהאימפריה האוסטרית. כיום נמצאת העיר בתחומי רומניה המודרנית. דנטה למד באקדמיה הצבאית הטרזיאנית, ובשנת 1876 התגייס כלוטננט לרגימנט הלנסרים ה-3 (גליציה, הארכידוכס קרל). בשנת 1896 הועלה לדרגת אוברסט, וקיבל פיקוד על הקורפוס השני. החל משנת 1909 היה דנטה המפקח הכללי של מוסדות החינוך הצבאיים. בשנת 1911 הועלה לדרגת גנרל חיל הפרשים, ובשנת 1913 מונה למפקד הכללי של הלנדוור ההונגרי המלכותי (königlich ungarische Landwehr).

### מלחמת העולם הראשונה

בעקבות הצטרפותה של איטליה למלחמת העולם הראשונה ב-23 במאי 1915, מונה דנטה ב-27 במאי למפקד "קבוצת רוהר", שתפקידה היה להגן על הגבול הדרום-מערבי והאדמות ההיסטוריות של האימפריה האוסטרו-הונגרית מגראץ עד אינסברוק. דנטה ניהל הגנה מוצלחת על הגבול נגד ההתקפות האיטלקיות על קרינתיה, אולם ב-1 בינואר 1916 פורקה קבוצת הארמיות שלו כהכנה למבצע צבאי גדול כנגד איטליה, שבוטל בסופו של דבר עקב מתקפת ברוסילוב.

רוהר קודם לדרגת גנרל-אוברסט, וקיבל פיקוד על הארמייה העשירית שהוקמה זה עתה. פיקודו על ארמייה זו היה קצר ימים, וב-18 ביוני 1916 הועבר לפקד על הארמייה ה-11. ב-28 בפברואר 1917 הועבר לפקד על הארמייה הראשונה בחזית המזרחית. ב-14 באפריל 1917 ניתן לו תואר ברון. ב-30 בינואר 1918 הועלה דנטה לדרגת פלדמרשל. ב-15 באפריל 1918 פורקה הארמייה שלו עקב הסכם השלום עם רומניה.

### אחריתו
דנטה פרש מן הצבא זמן קצר לפני סיום המלחמה. לאחר המלחמה התגורר ליד וינה ונפטר שם ב-9 בדצמבר 1927.

## קישורים חיצוניים

* פרנץ ברון רוהר פון דנטה באתר המלחמה הגדולה 

קטגוריה:מרשלים אוסטרו-הונגרים
קטגוריה:בוגרי האקדמיה הצבאית הטרזיאנית
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:ברונים
קטגוריה:אוסטרים שנולדו ב-1854
קטגוריה:נפטרים ב-1927
סטרפטופיטיים

**סטרפטופיטיים** (שם מדעי: Streptophyta) היא קבוצה גדולה מאוד בממלכת הצמחים וכוללת את כל מינים הצמחים היבשתיים שאינם אצות וכן על כמה מיני אצות ים גדולות, ורובם מייצרים את מזונם על ידי תהליך הפוטוסינתזה שמתבסס על אנרגיית השמש.

קבוצה זו איננה טקסונומית אלא מקבצת מספר מערכות גדולות כשהמרכזיות ביותר הם הנאוניתיות וצמחי העובר הכוללים את מרבית מיני הצמחים בימינו.

## מיון
*קבוצת **סטרפטופיטיים** (Streptophyta)
******מערכה נאוניתיות (Charophyta)
**תת-מממלכה צמחי עובר (Embryophyta)
******מערכה אנתוצרוטה (Anthocerotophyta)
******מערכה טחבי כבד (Marchantiophyta)
******מערכה טחבי עלים (Bryophyta)
***קבוצת וסקולאריים (Tracheophyta)
****קבוצת חסרי קשקשים (Euphyllophyta)
***[ממוזער|[גומא פפירוס|גומא הפפירוס]]
*****על-מערכה צמחי זרע (Spermatophyta)
******מערכה מחטנאים (Pinophyta)
******מערכה ציקסאים (Cycadophyta)
******מערכה גינקגואים (Ginkgophyta)
******מערכה גנטאים (Gnetophyta)
******מערכה בעלי פרחים (Anthophyta)
*****על-מערכה שרכנים (Moniliformopses)
******מערכה שרכאים (Polypodiopsida)
******מערכה מארטידאים (Marattiopsida)
******מערכה שבטבטים (Equisetophyta)
******מערכה חשוכי עלים (Psilotophyta)
****קבוצה בעלי קשקשים (Lycophytina)
******מערכה בעלי קשקשים (Lycopodiophyta)

## קישורים חיצוניים

*
קטגוריה:צמחים
מיכל טראוריג

**מיכל טראוריג** (נולדה ב-27 באפריל 1982) היא עיתונאית, שחקנית ומורה למשחק ישראלית.

## ביוגרפיה
מיכל טראוריג נולדה בכפר סבא כבת זקונים למשפחה בת שלושה ילדים.

מיכל טראוריג החלה את עבודתה כשחקנית בשנת 2003, כששיחקה בטלנובלה "משחק החיים". שלוש שנים אחר כך, שיחקה בסרט "הדברים שמאחורי השמש". בשנת 2008 שיחקה בסדרה "חשופים", בתפקיד טליה. ותפקיד אורח בסדרה דני הוליווד בתפקיד מלצרית בבית קפה. באותה שנה שיחקה גם בסדרת הנוער הנפילים בתפקיד הנפילה הבלונדינית.

בשנת 2004 הנחתה את תוכנית המציאות "המסע המוטרף של פאנטה" בספרד ובצרפת בשיתוף ערוץ 10.

ב-2010 שיחקה בתפקיד ראשי בסרט "טובה תחת טובה" בבימוי ארנון צדוק.

על במות התיאטרון הופיעה בהצגה "בואינג בואינג" (בימוי: לזלי לוטון) של תיאטרון הקאמרי; בתיאטרון בית ליסין ב"פילומנה" (בימוי: רוני פינקוביץ'); במחזה "דפוקים" במסגרת פסטיבל "פותחים מסך" - מחזה אשר זכה בתחרות באותה שנה (בימוי: רוני ניניו) וב"מסיבת הפיג'מות של איתי", בבימוי אבי דור.

מלמדת תיאטרון בבית הספר "גבעולים" ברמת גן ובהתנדבות, משמשת מורה לתיאטרון לנוער במצוקה בתל אביב.

טראוריג היא עיתונאית ועורכת ברשת שוקן. בעבר היא הייתה כתבת של המגזין "פנאי פלוס", בעלת טור אישי ומבקרת טלוויזיה תרבות ולייף סטייל. היא כתבה גם במגזין "עיתון תל אביב" מבית ידיעות אחרונות ובאתרים וואלה ונענע.

בן זוגה של טראוריג הוא השף שלומי בן שימול. השניים הם בעליה של מסעדת ״לילות ביירות״ בכפר סבא.

היא בת דודה של שדרנית הטלוויזיה איריס קול.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
סועאד זכי

**סועאד זכי** (או **סועד זאכי**, בערבית: **سعاد زكي**; 1915–2004) הייתה זמרת ושחקנית יהודייה-מצרייה שהתפרסמה בעיקר בשנות השלושים והארבעים של המאה העשרים.

## קורות חייה
משפחתה השתייכה למעמד הבינוני, אביה יצחק היה דיין ושם אמה היה בלה. זכי למדה נגינה אצל שניים מהמוזיקאים המפורסמים ביותר באותה תקופה: דאוד חוסני וזכריא אחמד . זכי ביצעה כמה משיריו של ריאד אל סונבאטי, אחד המוזיקאים המצריים הבולטים ביותר בתקופה זו. תחנת הרדיו הממלכתית של קהיר, שהוקמה בשנת 1934, הרבתה להשמיע את שיריה. זכי שיתפה פעולה עם נגן הקאנון המפורסם מוחמד אל-עקאד, והשניים הופיעו יחד במקומות רבים, ביניהם חיפה (בהזמנת ראש עיריית חיפה חסן שוכרי). בתחילת שנות הארבעים הם התחתנו ובשנת 1944 נולד להם בן, משה (מוסטפא). בשנת 1950 עזב מוחמד אל-עקאד את מצריים ועבר לארצות הברית. זמן קצר לאחר מכן הם התגרשו. באותה שנה, עלתה סועאד זכי למדינת ישראל יחד עם בנה. בישראל עבדה זכי בקול ישראל בערבית כזמרת, אך מכיוון שהייתה זקוקה להכנסה נוספת החלה לעבוד כמנהלת מזנון וכמנקה בבנק החקלאות לישראל. בשנת 1983, לאחר מות אשתו השנייה של מוחמד אל-עקאד קתרין, נסעה סועאד לביקור בניו יורק. השניים נפגשו והחליטו לחדש את נישואיהם. בשנת 1989 הזוג החליט לעלות למדינת ישראל, והם עברו לגור בחיפה. בשנת 1993 נפטר מוחמד אל-עקאד ונקבר בבית הקברות המוסלמי בעיר. סועאד זכי נפטרה בשנת 2004 ונקברה בטירת כרמל.

## משפחתה
בנה משה הוא פרופסור והיה קצין בכיר בחיל האוויר.
נכדה אורי זכי, הוא פעיל זכויות אדם, לשעבר מנכ"ל בצלם בארצות הברית ונציג Human Rights Watch, וכעת נשיא ועידת מרצ ובן זוגה של השרה תמר זנדברג.
נכדתה איריס זכי היא יוצרת סרטים דוקומנטריים ופרסמה סרט על סבתה ומשפחתה בשם "מצרים, שיר אהבה" בשנת 2022.

## קריירה אמנותית
בנוסף להצלחתה כזמרת, זכי השתתפה בסרטים מצריים, הן כזמרת והן כשחקנית.
* 1942 – **בחבח בבגדאד** (بحبح في بغداد), במאי: חוסין פאוזי.
* 1942 – **על בימת החיים** (على مسرح الحياة), במאי: אחמד בדרח'אן.
* 1944 – **סלאמה** (سلامة), במאי: תוגו מזרחי.

## קישורים חיצוניים

* 
* להאזנה למבחר משיריה של סועאד זכי, באתר **לחן ערבי**.
* הסרט "מצרים, שיר אהבה" (2022) של איריס זכי, נכדתה, ומבוסס על חייה

## הערות שוליים

קטגוריה:זמרים השרים בערבית
קטגוריה:זמרות השרות בעברית
קטגוריה:שחקניות קולנוע וטלוויזיה יהודיות מצריות
קטגוריה:שחקני קולנוע וטלוויזיה יהודים מצרים
קטגוריה:אומנים יהודים שפעלו בארצות ערב
קטגוריה:עולות בשנות ה-1950
קטגוריה:עולים בשנות ה-1950
קטגוריה:זמרות יהודיות מצריות
קטגוריה:זמרות ישראליות
קטגוריה:זמרים ישראלים
קטגוריה:ילידות 1915
קטגוריה:מצריות שנפטרו ב-2005
קטגוריה:מצרים שנפטרו ב-2005
עונת 1998 בליגת העל הרוסית בכדורגל

**עונת 1998 בליגת העל הרוסית** הייתה העונה השביעית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. ספרטק מוסקבה שמרה על הדומיננטיות שלה וזכתה באליפות עונה שלישית ברציפות באליפות הרוסית הששית שלה במספר.
## מבנה
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לשתי האליפויות הקודמות.

2 הקבוצות שסיימו אחרונות הודחו לליגת המשנה והוחלפו ב-2 קבוצות מליגת המשנה הרוסית.

זניט סנקט פטרבורג בהדרכת המאמן אנאטולי בישובץ התמקמה בראשות הטבלה במחזורים הראשונים, אך לאחר שהמאמן מונה למאמן הנבחרת איבדה זניט את הפער שהשיגה בהתחלה ולא הצליחה להיצמד לצמרת הטבלה.

צסק"א מוסקבה הצליחה לשמור על רצף של 12 ניצחונות רצופים, במה שהיה לשיא בליגה הרוסית. בנוסף, צסק"א הפסידה לראשונה לספרטק מוסקבה.

טיומן סיימה במקום האחרון עם 8 נקודות בלבד כשהיא ספגה 89 שערים והפסידה 26 משחקים מתוך 30.

בסיום העונה הודחו קבוצת הכדורגל טיומן ובלטיקה קלינינגרד. הן הוחלפו על ידי לוקומוטיב ניז'ני נובגורוד וסאטורן ראמנסקו.

## הקבוצות

בעונת 1998 של הדיוויזיה הרוסית העליונה נטלו חלק הקבוצות הבאות:

## טבלת האליפות

### מוליכות הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:Alania value: yellow
 id:Spartak value: red
 id:Zenit value: rgb(0.0,0.8,0.9)
 id:Loko value: rgb(0.0,0.502,0.0)
PlotData=
 bar:Position width:15 color:white align:center

 from:1 till:2 shift:(0,19) text:"וקול" color:Loko
 from:2 till:3 shift:(0,19) text:"טינז" color:Zenit
 from:3 till:7 shift:(0,19) text:"הינלא" color:Alania
 from:7 till:9 shift:(0,19) text:"טינז" color:Zenit
 from:9 till:10 shift:(0,19) text:"קטרפס" color:Spartak
 from:10 till:11 shift:(0,19) text:"טינז" color:Zenit
 from:11 till:12 shift:(0,19) text:"קטרפס" color:Spartak
 from:12 till:14 shift:(0,19) text:"טינז" color:Zenit
 from:14 till:30 shift:(0,19) text:"קטרפס" color:Spartak



## קישורים חיצוניים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-1998
קייק

**קייק **(באנגלית: **CAKE**) היא להקת רוק אלטרנטיבי אמריקאית. חבריה הם הסולן ג'ון מקריי, החצוצרן וינס דיפיורה, הגיטריסט זאן מקרדי, הבסיסט גייב נלסון והמתופף פאולו באלדי. הלהקה מתאפיינת בסגנון ווקאלי מונוטוני ותכנים סרקסטיים, סולואי חצוצרה, והשפעות מוזיקליות מגוונות, כולל מוזיקת קאנטרי, מריאצ'י, רוק, פאנק, מוזיקת עם איראנית, והיפ הופ.

## רקע
קייק הוקמה בשנת 1991 על ידי מקריי, דיפיורה גרג בראון, פרנק פרנץ' ושון מקפסל, שעזב עד מהרה והוחלף על ידי נלסון. לאחר שהוציאו אלבום ראשון בהוצאה עצמית,* Motorcade of Generosity*, הלהקה הוחתמה על ידי תקליטי קפריקורן ב-1995, והוציאה את הסינגל הראשון, "Rock 'n' Roll Lifestyle", אשר הגיע למספר 35 במצעד הרוק המודרני, ושודר על ידי MTV. פרנץ' ונלסון עזבו את הלהקה, והצטרפו במקומם ויקטור דמיאני וטוד רופר. האלבום השני של קייק, *[[Fashion Nugget]]*, שיצא ב-1996הגיע לסטטוס פלטינה בעיקר בשל הסינגל שהפך ללהיט ענק, "The Distance". בעקבות סבב הופעות באירופה וארצות הברית, בראון ודמיאני הודיעו על עזיבתם, מה שהוביל לספקולציות לגבי העתיד של הלהקה. מקריי בסופו של דבר גייס את זאן מקרדי כגיטריסט, ושכנע את נלסון לחזור.

*Prolonging the Magic*, האלבום השלישי של הלהקה, יצא ב-1998 והגיע לסטטוס פלטינה. האלבום הרביעי, *Comfort Eagle*, יצא כעבור שלוש שנים, ב-2001, הראשון מטעם קולומביה רקורדס. אלבום זה כולל את הסינגל "Short Skirt/Long Jacket", אשר הגיע למספר 7 במצעד הרוק המודרני. הלהקה המשיכה להופיע, ובשנת 2004 הוציאה את *Pressure Chief*, האלבום השני והאחרון אצל קולומביה. הלהקה הקימה לייבל משלה, Upbeat Records, והוציאה ב*-*2011 את *Showroom of Compassion*, אשר הפך לאלבומם הראשון לצאת מיד בראש מצעד האלבומים של בילבורד.

## חברי הלהקה
### חברים נוכחיים
* ג'ון מקריי – סולן, גיטרה אקוסטית, פסנתר, אורגן, vibraslap (1991–הווה)
* וינס דיפיורה – חצוצרה, קלידים, מלודיקה, כלי הקשה, קולות רקע (1991–הווה)
* גייב נלסון – בס, קולות רקע (1992-1994, 1997–הווה)
* זאן מקרדי – גיטרה חשמלית, קולות רקע (1997–הווה)
* פאולו באלדי – תופים, כלי הקשה, קולות רקע (2004–הווה)

### חברים לשעבר
* שון מקפסל – בס, קולות רקע (1991)
* פרנק פרנץ' – תופים, קולות רקע (1991-1994)
* גרג בראון – גיטרה חשמלית, אורגן, קולות רקע (1991-1997)
* ויקטור דמיאני – בס, קולות רקע (1994-1997)
* טוד רופר – תופים, קולות רקע (1994-2001)
* פיט מקניל – תופים, קולות רקע (2001-2004)

## דיסקוגרפיה
### אלבומי אולפן
* *Motorcade of Generosity* (1994)
* *Fashion Nugget* (1996)
* *Prolonging the Magic* (1998)
* *Comfort Eagle* (2001)
* *Pressure Chief* (2004)
* *Showroom of Compassion* (2011)

## פרסים ומועמדויות

## קישורים חיצוניים

* 

קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:אמני קולומביה רקורדס
קטגוריה:להקות שהוקמו בשנת 1991
טוני הייגארת'

**אנתוני "טוני" הייגארת**' (באנגלית: **Anthony "Tony" Haygarth**; 4 בפברואר 1945 - 10 במרץ 2017) היה שחקן טלוויזיה, קולנוע ותיאטרון אנגלי.

## ביוגרפיה
הייגארת' נולד בליברפול. ב-1963 אחרי שסיים את לימודיו בקולג' ליברפול  עבד ללא הצלחה כמציל בעיר טורקי. הוא עבד גם בסיעוד פסיכיאטרי והיה שחקן חובב עד שפנה לקריירה מקצועית והופיע בתיאטרון רפרטוארי. אחר כך שיחק עם הלהקה השייקספירית המלכותית והתיאטרון המלכותי הלאומי.

הופעת הבכורה של הייגארת' בקולנוע הייתה בקומדיה "פרסי", ומאז הרבה לשחק בתפקידים בדרמות משטרתיות והיסטוריות כמו גם בקומדיות מצבים. לרוב הוא מלוהק כדמות סולידית ואמינה וכאדם עם רגליים על הקרקע. מ-1977 עד 1981 הופיע בתפקיד השוטר וילמט בסדרה "רוזי" מאת רוי קלארק. ב-1979 שיחק בתפקיד מילו רנפילד בעיבוד ל"דרקולה" לצדם של פרנק לנגלה, דונלד פלזנס ולורנס אוליבייה.

ב-1981 שיחק הייגארת' בתפקיד הראשי בסדרת הטלוויזיה "Kinvig", סדרת מדע בדיוני קומי בהפקת "London Weekend Television". ב-1986 ו-1987 גילם את סאנצ'ז הנוכל האהוב בסדרה הקומית . ב-2005 הופיע בעיבוד טלוויזיוני לרומן "תחת העץ הירוק"  מאת תומאס הרדי. בשנים 1997–2002 שיחק בתפקיד ראשי בדמות ויק סנאו בסדרה "Where the Heart Is" של רשת ITV.

בתיאטרון שיחק הייגארת' במחזות "הסערה" וב-"Twelve Angry Men" ב-1996, עליהם היה מועמד לפרס אוליבייה לשחקן הטוב ביותר בתפקיד משנה. על הופעתו במחזה "Simpatico" ב-1995 זכה הייגארת' בפרס קלרנס דרוונט . הוא כתב מספר מחזות. המחזה הראשון שלו "The Lie" עוסק במותו של כריסטופר מרלו, יריבו של שייקספיר.

בקולנוע השתתף הייגארת' בין השאר בסרט "מרד התרנגולים" ו-"Fakers". בשנת 2008 שיחק בתפקיד אלפרד דוליטל בהפקה של האולד ויק למחזה "פיגמליון". בנובמבר 2008 הצטרף לצוות השחקנים של אופרת הסבון "אמרדייל" בתפקיד מיק ניילור. ב-2010 הופיע בהפקה של המחזה "קול קטן" בתפקיד "מר בו". ב-2011 שיחק בתפקיד אורח בדמות פיטר קופר בפרק "Tiger Tiger" בסדרה "תחבולות חדשות".

הייגארת' הוא חוקר בנושא הדמות הלא מזוהה של "הגברת השחורה"   המופיעה בסונטות של שייקספיר. הוא ניתח את הדיוקן "Mistress Holland" של ניקולס היליארד, והגיע למסקנה שמדובר באמיליה לאנייר. במחזה "Dark Meaning Mouse" שכתב הייגארת' מופיעות הדמויות של אמיליה, שייקספיר וסיימון פורמן .

### חיים אישיים
הייגארת' היה נשוי לקרול הייגארת' ולבני הזוג היו שתי בנות, קייטי ובקי. הייגארת' נפטר ממחלת אלצהיימר ב-10 במרץ 2017.

## פילמוגרפיה

## קישורים חיצוניים

* טוני הייגארת' באתר cinema.com
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1945
קטגוריה:אנגלים שנפטרו ב-2017
M93

**M93** (מ-**Messier 93**) או **NGC 2447** הוא צביר פתוח בקבוצת הכוכבים ירכתי הספינה הנמצא במרחק של כ-3,600 שנות אור ממערכת השמש ומכיל כ-80 כוכבים. גילו המשוער הוא כ-400 מיליון שנים.

## היסטוריה
האסטרונום הצרפתי שארל מסיה צפה בצביר ב-20 במרץ 1781 והכניס אותו לקטלוג מסיה תחת התיאור "צביר של כוכבים קטנים ללא ערפיליות בין הכלב הגדול וחרטום הספינה". קרוליין הרשל, אחותו של ויליאם הרשל צפתה בצביר ב-26 בפברואר 1783 וציינה שאחיה ספר לפחות 40 כוכבים בצביר וייתכן שיש בו למעלה מ-100 כוכבים. זהו הרישום הראשון של תצפית שביצעה קרוליין הרשל בקריירה שלה כאסטרונומית. ג'ון הרשל צפה בצביר בשנת 1831 וציין שהוא די גדול, לא מאוד דחוס ולא מאוד מפוזר, די עשיר ומכיל כוכבים עם בהירות נראית מדרגות 8 עד 13.

## מאפייני הצביר
קוטרו של M93 הוא כ-23 שנות אור ומרחקו ממערכת השמש הוא כ-3,600 שנות אור כך שגודלו הזוויתי הוא כ-22 דקות קשת - כשני שלישים מקוטרו של הירח המלא. הכוכבים הבהירים יותר שבו יוצרים צורת משולש שרוב הכוכבים האחרים נמצאים בתוכו. הוא מכיל כ-80 כוכבים שהבהירים מביניהם הם ענקים כחולים מסוג ספקטרלי B9 עם בהירות נראית מדרגה 8 ויש בו גם מספר ענקים אדומים. מסתו הכוללת מוערכת בכ-1,700 מסות שמש.

## תצפית
M93 נמצא כ-1.5 מעלות מצפון-מערב לכוכב ξ (קסי) בירכתי הספינה וכ-8.5 מעלות ממזרח-צפון-מזרח לכוכב הבהיר וזן שבקבוצת כלב גדול. עם בהירות מדרגה 6.0 הוא ניתן לצפייה ללא ציוד עזר רק בתנאים מיטביים. משקפת פשוטה מאפשרת להבחין בו בקלות וטלסקופ חובבים מאפשר להבחין בעשרות מכוכבי הצביר הבהירים. טלסקופ בינוני מאפשר לראות מעל למאה כוכבים, אבל חלק גדול מהם הם כוכבי שביל החלב שאינם קשורים לצביר.

כ-9 מעלות מצפון ל-M93 נמצא הצביר הפתוח M46 ובסמוך אליו, כ-1.3 מעלות ממערב-צפון-מערב, נמצא הצביר הפתוח M47.

## קישורים חיצוניים

* M93 בקטלוג מסיה באתר SEDS.
* 

## הערות שוליים

93
93
קטגוריה:קבוצת הכוכבים ירכתי הספינה
תל חשאש

**תל חשאש**, הידוע גם כ**תל עמל** ו**גבעת הכלניות** הוא אתר ארכאולוגי בתוך שיכון בבלי שבתל אביב-יפו. התל שוכן על רכס כורכר שאורכו 400 מטרים ורוחבו 200 מטר. האתר נמצא כ-300 מטרים דרומית לנחל הירקון. התל ניצב ממול תל קסילה שבגדה הצפונית של הירקון.

## התל
בשנות ה-60 נערכו חפירות ארכאולוגיות מטעם המוזיאון לעתיקות תל אביב-יפו בהובלתו של ד"ר יעקב קפלן. בחפירות אלו נמצאו שרידי מבנים שתוארכו החל מהתקופה החשמונאית עד תקופת התלמוד. בחפירות נמצאו שברי חרס, קוביות ואבני פסיפס צבעוני. בצפון מערב הגבעה נחשפו קירות אבני גזית מכורכר. בשנים קודמות נתגלו שרידי מבנים וקברים שאחד מהם זוהה כהלניסטי. ילדים מצאו בסביבה מטבעות ביזנטיים.

בשנות ה-80 חפרה בתל חיה ריטר-קפלן מטעם אגף העתיקות (כיום רשות העתיקות). בחפירות אלו נמצאו שרידים מהמאה הראשונה לסה"נ ושרידים משלהי התקופה הביזנטית בארץ ישראל. במהלך עבודות הקמת גן אברומוביץ הרסו כלים הנדסיים של חברת סולל בונה את חלק מהעתיקות באתר.

במקום הוכשר "גן אברמוביץ" בשטח של 13.5 דונם. עוד נמצאים באתר גת ומבנה עתיק בלתי מזוהה.

בשנת 2014 התקימה חפירת הצלה נוספת, בניהול הארכאולוגים יצחק מרמלשטיין ואמיר גורזלזני. נמצאו קברים מתקופת הברונזה התיכונה והמאוחרת ומהתקופה ההלניסטית, וכן באר אנטיליה מהתקופה העות'מאנית. הממצאים כללו, בנוסף לתכולת קברים שכיחה (שרידי נקברים, כלי הגשה ואגירה,פגיונות וגרזינים), גם ממצאים נדירים: ביצי יען מעוטרות, חרפושיות רבות, סיכות פריפה, וכלי בהט ופסיאנס.

## קישורים חיצוניים

* 
* 

* 

* 
## הערות שוליים

קטגוריה:תל אביב-יפו: אתרים ארכאולוגיים
גבעת הכלניות

מספר גבעות בישראל מכונות **"גבעת הכלניות"** על שם מרבדי הכלניות שפורחות בהן בחורף.
אוסקר סקאריונה

**אסקיאל אוסקר סקאריונה** (בספרדית: **Ezequiel Oscar Scarione**; נולד ב-14 ביולי 1985) הוא כדורגלן עבר ארגנטינאי ששיחק בעמדת הקשר.

## קריירה
סקאריונה גדל במחלקת הנוער של בוקה ג'וניורס, בקבוצה הבוגרת לא קיבל דקות רבות ועבר לדפורטיבו קואנקה האקוודורית. לאחר שנתיים עבר לתון השווייצרית. בינואר 2009 הושאל לחצי עונה ללוצרן.

לאחר שכבש 45 שערי ליגה במדי תון, בפברואר 2011 חתם בסנט גאלן. ב-27 בפברואר ערך את הופעתו הבכורה בקבוצה בהפסד 0–1 לאקסית תון. ב-20 באפריל הבקיע את שערו הראשון בקבוצה בניצחון 1–3 על גראסהופרס ציריך. בעונתו הראשונה בקבוצה כבש 15 ליגה. בעונתו השנייה בקבוצה הבקיע 21 שערי ליגה, והיה למלך שערי הליגה השווייצרית.

בקיץ 2013 חתם בקסימפשה הטורקית. ב-17 באוגוסט ערך את הופעתו הבכורה בקבוצה בהפסד 0–2 לקוניאספור. ב-24 באוגוסט הבקיע את שערו הראשון בקבוצה בניצחון 1–3 על קייסריספור. בעונתו הראשונה בקבוצה הבקיע 16 שערים ובישל שישה. בשלוש עונותיו בקבוצה הבקיע 40 שערים.

ב-20 ביולי 2016 חתם סקאריונה במכבי תל אביב ושב לשתף פעולה עם המאמן הגאורגי שותא ארבלדזה, תחתיו התאמן גם בימיו בקסימפשה.

ב-4 באוגוסט 2016 כבש את שער הבכורה שלו בניצחון 2:1 על פאנדורי טרגו ז'יו במסגרת סיבוב המוקדמות השלישי של הליגה האירופית.

אוסקר סקאריונה עזב את מכבי תל אביב וב-14 ביולי 2017 חתם בעולה החדשה לליגת העל הטורקית גוזטפה. ב-31 בינואר 2019 חתם באנקרגוצ'ו.

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני תון
קטגוריה:כדורגלני לוצרן
קטגוריה:כדורגלני סנט גאלן
קטגוריה:כדורגלני קסימפאשה
קטגוריה:כדורגלני מכבי תל אביב
קטגוריה:כדורגלני גזטפה
קטגוריה:כדורגלני אנקרגוג'ו
קטגוריה:כדורגלנים זרים בישראל
קטגוריה:ספורטאים ארגנטינאים באקוודור
קטגוריה:ספורטאים ארגנטינאים בישראל
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1985
Sorry (שיר של ביונסה)

**Sorry** (בעברית: **סליחה**) הוא שיר של הזמרת האמריקאית ביונסה מאלבומה השישי, Lemonade. השיר יצא כסינגל השני מן האלבום יחד עם וידאו קליפ ב-3 במאי 2016 בבלעדיות לשירות המוזיקה של ביונסה וג'יי זי "טיידל".
ב- 23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצאה גרסה מחודשת לשיר.

## הפקה
השיר נכתב על ידי ביונסה, דיאנה גורדון ושון רהודן. השיר מדבר על אישה החווה בגידה מצד בעלה ואת התמודדותה עם זאת, בעוד ששרה רבות בשיר את השורה "I ain't sorry" שכוונתה היא שאינה סולחת לו. התקשורת קישרה את נושא השיר אל הזוגיות בין ביונסה לבעלה ג'יי זי. "Becky with the good hair" (תרגום: "בקי עם השיער הטוב") היא השורה המסיימת את השיר שהאירה את תשומת לבם של התקשורת ואחרים בכך שמסתתרת מאחורי המשפט פילגש של ג'יי זי

מבקרי המוזיקה שיבחו את מילות השיר ואופיו, וראו בו כאחד השירים הבולטים ביותר מהאלבום. השיר נכנס הישר למקום ה-11 במצעד הבילבורד הוט 100 האמריקאי, והיה להופעה השנייה הגבוהה ביותר בקריירה של ביונסה במצעד זה. השיר לקח חלק מסיבוב ההופעות של ביונסה "The Formation World Tour".

קליפ השיר שודר לראשונה בסרט הקליפים של האלבום (Lemonade) ששודר בערוץ HBO ב-23 באפריל 2016 רגע לפני שיצא האלבום. הקליפ שוחרר מאוחר יותר בערוץ ה-VEVO של ביונסה ב-22 ביוני 2016 והוא הקליפ הראשון שביונסה הוציאה רשמית בשנת 2016. הקליפ מתחיל במונולוג בן דקה בו ביונסה מדקלמת מילים של המשוררת האנגליה סומלית וורשין שייר. כמו כן, ביונסה רוקדת עם קבוצת רקדניות שעורן צבועים וישנה גם הופעת אורח של הטניסאית סרינה ויליאמס.

השיר הגיע למעמד פלטינה בארצות הברית עם מכירות של יותר ממיליון עותקים דיגיטליים.

## מיקומי שיא

## קישורים חיצוניים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי וינטר גורדון
קטגוריה:שירים שהופקו על ידי ביונסה
קטגוריה:וידאו קליפים בשחור-לבן
קטגוריה:שירים על בגידה: זוגיות